Siz indi
Gündoğan tərəfdən  əsən badlar,
Eləməyin bu boranı siz indi.
Açılsın gədiklər, görünsün yollar,
Sakit edin bir tufanı siz indi.

Yandırmayın bu boranın oduna,
Yetən yoxdur fəryadına, dadına.
And verirəm bir Allahın adına
Eləməyin nahaq qanı siz indi.

Həmişə dilimdə eylərəm əzbər,
Tufanda, boranda sənsən irəhbər.
Yetiş dadımıza, Xızır peyğəmbər,
Ol Musanın pasibanı siz indi. 

Qoşmalar